
MINHAUZENS DUNDAGA




Nolikums „Dalīšana”
Vieta:

Dundagas parks 
Laiks:

2013.gada 3.augusts, saskaņā ar sacensību programmu
Dalībnieki:
Komandu pārstāv 2 dalībnieki: 1 sieviete un 1 vīrietis
Inventārs:
Sacensību dalībniekiem un tiesnešiem ierobežots sacensību laukums, šķidrums, uzkoda, pudele, glāzes, cirvis (visu nodrošina organizatori). 
Norise un noteikumi: Sacensība šķidruma un porcijas dalīšanā uz precizitāti.

Dalībnieki pēc pašu izvēles ierobežotā laikā katrs veic savu uzdevumu: 

1) visa pudeles satura izliešanu vienādās daļās 3 traukos vienā piegājienā,

2) uzkodas sadalīšanu 3 vienādās daļās ar 2 cirtieniem.

Nav pieļaujama atkārtota liešana vienā traukā, satura atlikums pudelē, vairāk, kā 2 cirtieni pa porciju. Nosacījumu neievērošanas gadījumā rezultāts netiek ieskaitīts.
Vērtēšana: Tiek summētas novirzes procentos no iespējami vienādā dalījuma abos uzdevumos kopā. Uzvar komanda ar mazāko novirzes summu. Vienāda rezultāta gadījumā augstāku vietu ieņem komanda, kura agrāk startējusi.

Apbalvošana: Tiek apbalvotas pirmo 3 (trīs) vietu ieguvējas komandas.

